Հակոբյան Արմեն

Հակոբյան Արմեն Առնոլդի (ծնվել է հունիսի 19-ին, 1974 թվականին, Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով,  Արցախի Հանրապետության Ազգային Ժողովի արտադրության և արտադրական ենթակառուցվածքների հարցերի մշտական հանձնաժողովի անդամ, «Արցախի Հանրապետություն-Լիտվայի Հանրապետություն» բարեկամության շրջանակի անդամ, «Արցախ-Կիպրոս» բարեկամության շրջանակի անդամ, քաղաքական գործիչ։

Կենսագրություն 
Ծնվել է 1974 թվականին, հունիսի 19-ին, Ստեփանակերտ քաղաքում։

Կրթություն

 1991 թվականին ավարտել Է Ստեփանակերտի համար 8 միջնակարգ դպրոցը և նույն տարում ընդունվել Կիրովականի պետական մանկավարժական ինստիտուտի Ստեփանակերտի մասնաճյուղի «Ընդհանուր տեխնիկական առարկաներ» ֆակուլտետը։ Այնուհետև տեղափոխվել է ԱրՊՀ-ի «Գյուղատնտեսության մեքենայացում» բաժին և 1997 թվականին ավարտելով այն՝ ստացել ինժեներ-մեխանիկի որակավորում։

 2004 թվականին ավարտել է Հայաստանի Երևանի մենեջմենթի Համալսարանի «Իրավագիտություն» բաժինը՝ ստանալով իրավաբանի որակավորում։

Ծառայություն 

 1994-1996 թվականներին ծառայել է Արցախի Պաշտպանության բանակում։

Կարիերա

 1996-1999 թվականներին աշխատել է «Գայանե» անհատական ձեռնարկությունում՝ որպես ինժեներ։

 1999 թվականին աշխատանքի է ընդունվել Ստեփանակերտի քաղաքապետարանում , սկզբում՝ որպես կոմունալ տնտեսության, շինարարության և բարեկարգման բաժնի 1-ին կարգի մասնագետ, այնուհետև՝ որպես բնակարանային և կոմունալ բաժնի 1-ին կարգի տեսուչ, ապա որպես՝  ֆինանսատնտեսական բաժնի գլխավոր մասնագետ։

 2000 թվականին նշանակվել է բնակարանային բաժնի վարիչ։

 2001-2004 թվականներին աշխատել է բնակարանային և կոմունալ տնտեսության բաժնի վարիչի, 2005-2006 թվականներին՝ բնակարանային, կոմունալ տնտեսության և բարեկարգման բաժնի պետի պաշտոններում։

 2006-2008 թվականներին աշխատել է  ԼՂՀ նախագահի աշխատակազմի տնտեսագիտական վարչության պետի տեղակալի պաշտոնում։

 2008-2020 թվականներին աշխատել է Ստեփանակերտի քաղաքապետի տեղակալի  պաշտոնում։

 2020 թվականի մարտի 31-ին խորհրդարանական ընտրություններում «Ազատ հայրենիք - ՔՄԴ» կուսակցությունների դաշինքի համամասնական ցուցակով ընտրվել է Արցախի Հանրապետության 7-րդ գումարման  Ազգային ժողովի պատգամավոր, Արցախի Հանրապետության Ազգային Ժողովի արտադրության և արտադրական ենթակառուցվածքների հարցերի մշտական հանձնաժողովի անդամ։

Ունի Արցախի քաղաքացիական ծառայության 1-ին դասի խորհրդականի դասային աստիճան։

Ընտանիք

Ամուսնացած է, ունի երկու զավակ։

Պարգևներ և շքանշաններ 

Պարգևատրվել է «Երախտագիտություն» (ԼՂՀ նախագահի թիվ 86-Ա հրամանագիր, 09․10․2013 թ․), «Վաչագան Բարեպաշտ» (ԼՂՀ նախագահի թիվ 125-Ա հրամանագիր, 21․10․2019թ․) մեդալներով։

Արժանացել է Հայաստանի Երկրապահ կամավորականների միության վարչության «ԵԿՄ 20 տարի» հոբելյանական մեդալի (2013 թ․), Հայաստանի Պաշտպանության նախարարության «Գարեգին Նժդեհ» մեդալի (2015 թ․)  և գերատեսչական մի շարք պատվոգրերի ու շնորհակալագրերի։

Ծանոթագրություններ

Արտաքին հղումներ 

Արցախի Հանրապետության Ազգային Ժողովի պատգամավոր

http://www.nankr.am/hy/4

http://www.nankr.am/hy/13

Արմեն Հակոբյանի հարցազրույցը artsakhpress.am լրատվական կայքին

Արմեն Հակոբյանի հարցազրույցը artsakhpress.am լրատվական կայքին

Վարչական լծականեր չեմ օգտագործել, Ստեփանակերտում քարոզարշավն անցել է հավասար պայմաններում. Արմեն Հակոբյան (տեսանյութ) 

Աշխատանքային քննարկում է կայացել Երևանի և Ստեփանակերտի միջև համագործակցության 2018թ. ծրագրի շուրջ

Ստեփանակերտում մեծ շուքով կնշվի Անկախության օրը

http://stepanakert.am/?section=news/view&news_id=144 

http://stepanakert.am/index.php?section=news_archive/index&p=70&count_page=83&news_type=99 

Նորընտիր Ազգային ժողովի պատգամավորները գրանցվել են և վկայականներ ստացել

http://www.stepanakert.am/index.php?section=news/view&news_id=781 

http://www.stepanakert.am/index.php?section=news/view&news_id=802 

http://www.stepanakert.am/index.php?section=news/view&news_id=825 

http://www.stepanakert.am/index.php?section=news/view&news_id=861 

http://www.stepanakert.am/index.php?section=news/view&news_id=869 

http://www.stepanakert.am/index.php?section=news/view&news_id=863 

http://www.stepanakert.am/index.php?section=news/view&news_id=748 

http://www.stepanakert.am/index.php?section=news/view&news_id=697 

http://www.stepanakert.am/index.php?section=news/view&news_id=666 

http://www.stepanakert.am/index.php?section=news/view&news_id=505 

http://www.stepanakert.am/index.php?section=news/view&news_id=499 

Արցախի քաղաքական գործիչներ
Ստեփանակերտ քաղաքում ծնվածներ
Հայ պետական գործիչներ
Արցախի Հանրապետության Ազգային ժողովի 7-րդ գումարման պատգամավորներ
Գարեգին Նժդեհ մեդալակիրներ
Հայ քաղաքական գործիչներ
Հայ ճարտարագետներ